Goeie leiers voel nie bedreig deur ervare ondergeskiktes nie – hulle versamel ervare mense rondom hulle.
Die groot vraag voor die wit troon sal wees: “Wat het jy met jou lewe gedoen?” Ons sal eerlik moet antwoord want ons staan voor Een wat dwarsdeur ons sien. “Here, U deurgrond en ken my” (Ps.139:1). Ons kan God nie ‘n rat voor die oë draai nie! Alles sal openbaar gemaak word.
Ons het 756 gaste aanlyn Die land wat die swart regime nou sonder vergoeding wil annekseer en wat sal terugkeer na 'n staat van totale wildernis, is tot die sterkste staat in Afrika gemaak danksy die Afrikanervolk se wil tot eie volkskap en toewyding aan hulle vaderland. Op elke gebied dra die ontwikkeling en prestasies die stempel van die Afrikanervolk.
Ons, die Afrikanervolk, is die volk wat nou as 'n miskende en verstote "minderheid" moet aanskou hoe in gruwelike onreg hierdie vaderland wat deur ons opgebou is, geplunder en gesteel word en verval tot wat die Engelse skrywer, Paul Johnson, noem ' 'n industriële rommelhoop, beestelik, bloedig en bankrot'.
Dit is die voorsate van hierdie Afrikanervolk wat die land aan die wildernis ontworstel het: die Skiereiland, die Boland, die Swartland, Namakwaland, Boesmanland, die Suid-Kaap, die Oos-Kaap, die Karoo; en vandaar noordwaarts en ooswaarts, is die Vrystaat, Noord-Natal, die Oos-Transvaal, die Noord-Transvaal, die Bosveld, die Wes-Transvaal beset en bewoon en bewerk deur Afrikaners as die grondgebied van hul vaderland. Die name van plase: Dwaalboom en Armoedsvlakte; van dorpe: Steynsburg en Ermelo en Steytlerville; van stede: Bloemfontein, Pietermaritzburg, Pretoria getuig daarvan: die land is die land van die Afrikanervolk.
Berge en riviere, visse en diere, reptiele en voëls, bosse en bome dra onuitwisbaar die stempel van hierdie volk se taal: Langeberg en Drakensberg, Paardeberg en Waterberg; Breërivier en Vaalrivier, Olifantsrivier en Vetrivier; Kabeljou en Dageraad, Stompneus, Steenbras en Snoek; luislang, trapsoetjies en koggelmander; kiewiet en tarentaal, kelkiewyn, gompou en tinktinkie; taaibos en raasblaar, hardekool en kiepersol, huilbos en haak-en-steek. Die volk se mense het ingegroei in die land, en die land het hulle aan sy aarde geanker. Vir hulle was die land nie 'n grondgebied waarvan die minerale rykdom uitgebuit kon en moes word nie, maar 'n vaderland, waarin hulle duisende myle verwyder was van dié met wie hulle in gees en bloed verwant was, en digby vele van wie hulle in gees en bloed duisende myle verwyder was. Hulle het hulle siel as 'n volk apart gevind in die land. En in 'n intuïtiewe vasbinding aan die land, die naam van die land deel van hulle naam gemaak: Afrikaners.
Die volk het ook sy eie kerke gestig en ontwikkel vanwaar die Evangelie op 'n eie wyse aan veral swart volke uitgedra is. Ander Blanke gemeenskappe in Suid-Afrika het nie die drang gehad nie. Hulle was tevrede met die oorsese vorme wat hierheen oorgedra is.
En nou? Nou wil die swart regime alles wat ons opgebou kom vat sonder vergoeding? Sommer net so? Sodat ons as volk kan verdwyn van die aardbol af? Want dit is wat sal gebeur indien ons toelaat dat alles waarvoor ons gewerk het sommer net so van ons af weggevat word.
Afrikanervolk, as jy dit toelaat, was jy nie werd om die naam Afrikaner te dra nie en verdien jy om die jonkste volk ter wêreld te wees wat ten gronde gegaan en uitgewis is!
EN HULLE WIL DIT SONDER VERGOEDING KOM VAT?
Die land wat die swart regime sonder vergoeding wil annekseer en dan sal terugkeer na sy staat van wildernis is, tot die sterkste staat in Afrika gemaak, danksy die Afrikanervolk se wil tot eie volkskap en toewyding aan hulle vaderland. Op elke gebied dra die ontwikkeling en prestasies die stempel van die Afrikanervolk.